Document ID: 32014D0159

DEĊIŻJONI TA’ IMPLIMENTAZZJONI TAL-KUMMISSJONI
tal-20 ta’ Marzu 2014
li temenda d-Deċiżjoni 2006/593/KE fir-rigward tal-allokazzjonijiet addizzjonali mill-Fond Soċjali Ewropew għal ċerti Stati Membri fil-qafas tal-għan tal-Kompetittività reġjonali u l-impjiegi
(notifikata bid-dokument C(2014) 1708)
(2014/159/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999 (1), u b’mod partikolari l-Artikolu 18(2) tiegħu,
Billi:
(1)
Id-Deċiżjoni tal-Kummissjoni 2006/593/KE (2), kif emendata bid-Deċiżjoni tal-Kummissjoni 2010/476/UE (3), iffissat allokazzjoni indikattiva skont l-Istat Membru mill-approprjazzjonijiet ta’ impenn għall-obbjettiv tal-Kompetittività reġjonali u l-impjiegi għall-perjodu 2007 sal-2013.
(2)
Ir-Regolament (KE) Nru 1083/2006 ġie emendat mir-Regolament (UE) Nru 1298/2013 tal-Parlament Ewropew u tal-Kunsill (4) bil-għan li jindirizza l-problemi speċifiċi tal-qgħad, b’mod partikolari l-qgħad fost iż-żgħażagħ, u l-faqar u l-esklużjoni soċjali f’dawk il-pajjiżi billi jżid pakkett totali ta’ EUR 125 513 290, fi prezzijiet tal-2004, skont il-Fond Soċjali Ewropew.
(3)
L-Artikolu 20 tar-Regolament (UE) Nru 1083/2006 kif emendat jimmodifika r-riżorsi disponibbli għall-objettiv tal-Kompetittività Reġjonali u l-Impjiegi sabiex iżid l-allokazzjonijiet tal-Fond Soċjali Ewropew għal Franza, l-Italja u Spanja b’EUR 111 553 522 fl-2013.
(4)
L-ammonti indikattivi tal-approprjazzjonijiet ta’ impenn għar-reġjuni eliġibbli biex jibbenefikaw mill-Fondi Strutturali taħt l-objettiv tal-Kompetittività Reġjonali u Impjiegi għandhom jiġu riveduti għal dawk l-Istati Membri.
(5)
Għalhekk, id-Deċiżjoni 2006/593/KE għandha tiġi emendata skont dan,
ADOTTAT DIN ID-DEĊIŻJONI:
Artikolu 1
L-Anness I għad-Deċiżjoni 2006/593/KE huwa sostitwit bl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, l-20 ta’ Marzu 2014.

Labels: 2
4
19
18
15